Saga Lissabon er mjög merkileg enda er hún nátengd sögu landafundanna á 16. öld , en það voru portúgalskir landkönnuðir sem fyrstir fundu siglingarleiðirnar til Indlands , Brasilíu og fleiri fjarlægra landa . Það má með sanni segja að sagan drjúpi af hverju húsi í þessari lifandi borg . Vert að sjá Covento do Carmo var kirkja sem var ein sú ríkasta og áhrifamesta í Lissabon . Hún var byggð seint á 14. öld . en hún eyðilagðist mikið í jarðskjálftanum 1755 . Endurbygging hennar hófst árið 1756 en framkvæmdum var hætt árið 1845 . Því stendur eftir þessi áhugaverða beinagrind . Oceanário de Lisboa er stærsta sjávardýrasafn í Evrópu sem er innandyra . Þar er m.a. hægt að sjá mörgæsir , hákarla , otra , sæhesta , kóralla og fleira en í safninu eru um 450 tegundir sjávardýra . Safnið er opið alla daga frá 10. – 18 . Castelo de Sao Jorge kastalinn stendur á hæð ofan við miðborg Lissabon . Kastalinn var upprunalega byggður á 11. öld sem virki . Á þeirri þrettándu var honum breytt í kastala fyrir portúgölsku konungsfjölskylduna og árið 1920 var hann endurbyggður . Í dag er hann einn vinsælasti viðkomustaður ferðamanna sem sækja Lissabom heim . Innan kastalans eru ´ boði þar eru fríar skoðunarferðir , kaffihús og litlar matvöruverslanir . Kastalinn er opinn frá 9. – 21 . Algegnt er að langar raðir myndist um miðjan dag , því er best að mæta á fyrri hluta dags eða síðdegis Þegar kvölda tekur er tilvalið að njóta gómsætrar matargerðarlistar Portúgala á einhverjum af mörgum veitingahúsum borgarinnar . Í gamla kastalahverfinu Alfama og Bairro Alto hverfinu má á kvöldin heyra tregablandinn söng og gítarleik tónlistarmanna , en Fado-tónlistin portúgalska á sér enga hliðstæðu . Lissabon er einnig þekkt fyrir fjörugt næturlíf og því ætti engum að leiðast í þessari töfrandi borg . Hér er komið eitt elsta kaffihús í Lissabonborar , sem opnaði árið 1782 . Hér saup kaffið sitt eitt þekktasta ljóðskáld landsmanna , Fernando Pessoa , sem lést árið 1935 . Borðið sem hann sat við hefur verið haldið autt síðan og er aldrei nýtt sama hversu mikið er að gera . Kaffihúsið er við Praca do Comérclo 37 , við Tagus ána . Þessi huggulegi vínbar er með 200 mismunandi portúgölsk vín í hillunum . Þjónarnir gera sitt besta til að finna gott vín fyrir gesti , en þau eru reidd fram í glösum . Einnig bjóða þeir upp á létta rétti ( osta og skinku ) til að njóta með eðal vínglasinu . Barinn er afar vinsæll og því mikilvægt að panta borð í tíma . Tagide hefur eitt besta útsýnið yfir Lissabon , en á verönd veitingastaðarins má sjá kastalann , dómkirkjuna og Tagus ána . Matseðill staðarins samanstendur af portúgalskri matreiðslu í sambland við alþjóðlega rétti . Verslun í Lissabon Í Lissabon eru fjölbreyttir verslunarmöguleikar og allir ættu að finna sitthvað við eitt hæfi . Aðalverslunarmiðstöðvarnar eru Colombo , sem er ein sú allra stærsta í Evrópu með yfir 400 verslanir , Centro Vasco de Gama og El Corte Inglés . Auðvelt er að ferðast í borgarinni og neðanjarðarlestarkerfið til fyrirmyndar . Þess má geta að listamaðurinn Erró á heiðurinn af myndskreytingu einnar neðanjarðarlestarstöðvarinnar .